EELNÕU

NARVA LINNAVALITSUS
K O R R A L D U S

Narva				                    	 	                  	      .06.2020. a  nr _____ - k

Soodustuse määramine teede ja tänavate sulgemise maksule
(Narva Vesi AS)

1. ASJAOLUD JA MENETLUSE KÄIK

29.05.2019. a esitas Narva Vesi AS, registrikood 10369373, Narva Linnavalitsuse Linnamajandusametile taotluse, milles palub Narva Linnavalitsust vabastada AS Narva Vesi perioodiks 01.06.2020 kuni 31.12.2020 teede sulgemise maksust (määrata 100% soodustus) magistraalsete ja/või kinnistusiseste ühisveevärgi-, ühiskanalisatsiooni- ja/või sademeveekanalisatsiooni torustike rekonstrueerimise ja/või rajamise ehitustööde teostamisel.

[bookmark: _GoBack]AS-il Narva Vesi on plaanis 2020. aasta jooksul (perioodil 01.06.2020 kuni 31.12.2020) teostada Narvas linnas erinevatel tänavatel nii omavahenditest kui ka linna eelarveliste vahendite eest magistraalsete ja/või kinnistusiseste ühisveevärgi-, ühiskanalisatsiooni- ja/või sademeveekanalisatsioonitorustike rekonstrueerimist ja/või rajamist. Konkreetsed tööplaanid ning rajatavate ja/või rekonstrueeritavate ühistorustike konkreetsed asendiplaanid valmivad vahetult enne ehitustööde alustamist, mille tõttu pole käesoleval hetkel neid võimalik linnale kohe esitada. Erinevatel tänavatel planeeritavate erinevate töölõikude umbkaudne kogumaht võib olla kuni 10 km.

Kuna AS Narva Vesi on munitsipaalomandis olev vee-ettevõte ning ehitustöid hakkab teostama AS Narva Vesi kas omavahenditest ja/või linna või linnaasutuste rahaliste vahendite arvelt, siis on mõistlik ja otstarbekas kulutada säästlikult ning hoida kokku nii linna eelarvelisi, linnaasutuste rahalisi kui ka vee-ettevõtte rahalisi vahendeid, kelle kulud kaetakse elanikkonna poolt tasutavatest vee- ja kanalitariifidest. 

2. ÕIGUSLIKUD ALUSED

2.1.  Korraldus kehtestatakse kohaliku omavalitsuse korralduse seaduse § 30 lõike l punkti 2 alusel, mille kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla- ja linna põhimäärusega on pandud täitmiseks valitsusele.

2.2. Narva Linnavolikogu 21.05.2015 määruse nr 18 "Narva linna teede ja tänavate sulgemise maks" § 9 lõike 1 alusel võib Narva Linnavalitsus erandjuhul oma korraldusega anda territooriumi sulgemismaksu soodustust, lähtudes avalikust huvist ja kui üritus on linnaelu aspektis oluline.


3. OTSUS

Vabastada AS Narva Vesi perioodiks 01.06.2020 kuni 31.12.2020 teede sulgemise maksust (määrata 100% soodustus) magistraalsete ja/või kinnistusiseste ühisveevärgi-, ühiskanalisatsiooni- ja/või sademeveekanalisatsioonitorustike rekonstrueerimise ja/või rajamise ehitustööde teostamisel.




4. RAKENDUSSÄTTED

4.1.    Narva Linnakantseleil teha korraldus teatavaks Narva Linnavalitsuse Linnamajandusametile. 

4.2. Korraldus jõustub teatavakstegemisest.

4.3. Korralduse peale võib esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse         teatavakstegemisest.

